Добър ден от две години имаме проблем със съседа над нас.Проблема е там че той не се съобразява ,че под него живеят други хора.Ежедневното тропане започва рано сутрин и даже в късните часове през ноща .Имам чуството че ходи кон (с извинение за израза ) и че тропа нарочно живеем в панелен блок и като се почне това тропане вечер панела вибрира.Снощи се качих да го помоля ако може по леко да върви (може и походката му да е така но трябва да се съобразява малко) j той най нагло ми каза да му платя ремонт за шумоизолация.Мисля че беше малко нагло от негова страна .И сега незнам към кого да се обърна и какво да предприема.А нашия апартамент тавана е със шумоизолираща вата.Спасение няма .Моля за съвет.




Проблем с комшия над мен
========================

 

Здравейте Поли,


Всяка община има точно определено време, в което е недопустимо да бъде вдиган шум. С тази информация можете да се запознаете от електронната страница на Вашата община.  

Например в София, понастоящем действа Наредба № 1 за обществения ред и опазването на общинските имоти на територията на Столична община. Съгласно нея всеки може да изисква от съседите си да не вдигат шум (организират шумни увеселения, извършват ремонти и производствени дейности) по всяко време освен изрично предвиденото в наредбата, а то е:


 – от 8 до 14 часа и от 16 до 20 часа в дните, обявени за работни;  

 – в почивни дни само със съгласието ни като засегнати съседи – например съседът предупреждава, че тази събота ще е малко по-шумно от обичайното, защото от 10.00 до 14.00 часа ще сменя дограмата си;


В тази връзка смятам, че Вие сте в правото си да се защитите като потърпевши от шума, който Вашият съсед създава. Това може да се случи по няколко начина: чрез позоваване на вътрешния ред на етажната собственост или чрез сигнал към телефон 112.  

Повече информация можете да прочетете на следната статия: <https://pravatami.bg/9298/2>.




Здравейте, Поли Кръстева,


можете да се обърнете към управителя на етажната собственост, който да разговаря с въпросния съсед, тъй като съгласно Закона за управление на етажната собственост – чл. 6, ал. 1, т. 4 – собствениците са длъжни не извършват в своя самостоятелен обект или в част от него дейности или действия, които създават безпокойство за другите собственици, ползватели и обитатели, по-голямо от обичайното.


Поздрави,  

адв. Николина Митова  

0898 303092


